Case ID: 1064634
Sentence 0: TƏSVİRİ HİSSƏ İddiaçı İddiaçı cavabdeh Daşınmaz Əmlakın Dövlət Reyestri Xidmətinin 1 saylı Bakı Ərazi İdarəsinə qarşı iddia ərizəsi ilə 1 saylı Bakı İnzibati-İqtisadi Məhkəməsinə müraciət edərək, o, 2003-cü ildən Bakı şəhəri, Səbail rayonu, Salyan şosesi, 12 ünvanında 600 kv.m-dən ibarət torpaq sahəsini daşla hasara alaraq faktiki sahiblik və istifadə hüququnu həyata keçirməyə başladığını, məqsədi imkan olanda fərdi yaşayış evi tikmək olduğunu, torpaqların alqı-satqısını həyata keçirən Səbail Bələdiyyəsinə müraciət etdiyini, Səbail Bələdiyyəsinin xxxx 2006-cı il tarixli, 132 saylı qərarı ilə alqı-satqı aktına əsasən torpağın onun sahiblik və istifadəsinə verildiyini, torpağın satın alınmasına görə bələdiyyənin hesabına 2496 manat vəsait ödədiyini, lakin fərdi yaşayış tikintisi üçün imkanı olmadığından, bütün tikintiləri dayandırmağa məcbur olduğunu, Bələdiyyə tərəfindən əldə etdiyi sənədlərlə 2017-ci ilin xxx ayında torpağın qeydiyyata alınması ilə bağlı cavabdehə müraciət etsə də, ona icranın təminindən imtina edildiyini, imtinaya əsas səbəb kimi ayrılmış torpağın digər fiziki şəxsin adına hüquqi qeydiyyatdan keçməsinin göstərildiyini bildirərək, cavabdehin imtinasının əsassız hesab edilməklə, Səbail Bələdiyyəsinin xxxx 2006-cı il tarixli, 132 saylı qərarı, alqı-satqı aktı əsasında müvafiq plan-sxemə uyğun şəkildə 600 kv.m ölçüdə ayrılmış torpaq sahəsinin adına hüquqi qeydiyyatdan keçirilməsi vəzifəsinin cavabdehə həvalə edilməsi barədə qərar qəbul edilməsini xahiş etmişdir.